Odense Adresse-Contoirs Efterretninger, 1835-08-02
Paa Grund af vigtige Deposcher, som ere indtrufne fra Madrid til General Alava i London, har General Evans seet sig foranlediget til, endnu kraftigere end hidtil at fremskynde Hvervingen og Afsendelsen af Mandskab for Dronningens Tjeneste. Fire nye Hvervingssteder aabnedes derfor i Westminster og havde stærkt Tilløb. Nu have ogsaa mange Polakker, som have udmærket sig i Napoleons Tjeneste og størstedeels ere dekorerede med Æreslegionens Kors, meldt sig; men de ville danne er særegent Korps Ved Jndtrædelsen i dette erholder hver Mand 8 Pd. Sterl. af den polske Understøttelses=Kommittee, men frasiger sig derved ethvert Krav paa videre Hjelp i Fremtiden. Hiin fordoblede Anstrængelse i London torde muligen være fremkaldt ved den forøgede Lunkenhed, som den franske Regjering viser for dette Anliggende. Som det synes, har den nemlig benyttet de nyeste ufordeelagtige Efterretninger fra Algier til at lægge hindringer i Veien for, eller i det mindste forsinke Fremmedlegionens Overtrædelse i spansk Tjeneste, da den i et saa vigtigt Øieblik ikke skal kunne undværes i Afrika. Desuden skal Marskal Clauzel, da han overtog Gouverneursposten i Algier, have gjort Forestillinger imod den Ubillighed, at lade Legionen ophøre at udgjøre en Deel af den franske Armee, og det skal være lykkes ham at udvirke en ny Anordning, som han har taget med til Algier, ifølge hvilken Legionen fremdeles vedbliver at være en Deel af den franske Armee; kun skulde det staae hvert enkelt Jndivid frit for, at tage Permission eller Afsked, for at kjæmpe for Dronningens Sag i Spanien. Men er dette Tilfældet, vilde den Hielp, som Spanien vilde kunne vente sig fra den Kant, vel indskrænke sig til en høist ubetydelig. Hvad Hvervingen i Paris angaaer, da skeer den ganske som en Privatsag, uden mange Formaliteter. Regjeringen vil synes at være ganske fremmed for disse Hvervinger, og de Autoriteter, hos hvilke Man søger at indhente Oplysning om den Tillid, som Man maatte kunne skjænke Hververnes Moralitet og Løfter, vægre sig ved at afgive nogen Erklæring. Den spanske Gesandt, Hertugen af Frias, skal og saa meget bittert have beklaget sig over, at Frankerig sleJntet vil gjøre for Spanien, imedens det dog ved sine diplomatiske Rænker har afholdt den spanske Regjering fra behørigen at udvikle sin egen Kraft. Nogle Kompagnier ere dog blevne fuldtallige i Paris, og de fleste Officerer ere Franskmænd. Temps forsikkrer iøvrigt, at dersom Fremmedlegionen vægrer sig ved at gaae i spansk Tjeneste, vil der blive hvervet et talrigt Korps af Frivillige. Med stærke Skridt nærmer sig nu det Tidspunkt, da tvende store Magters Hære skulle samle sig i det østlige Europa, og jo mere det nærmer sig, desto større Betydenhed vinder det for Betragterens Blik. Denne Troppesamling skeer, som det udtrykkeligen hedder i den kongelig preussiske Kabinetsordre desangaaende, efter Hs. Majestæt Keiseren af Ruslands gjentagne Anmodning." J Berlin troer Man, at Hensigten ikke er, blot at danne en Lystleir, Det synes tvertimod - ifølge en Skrivelse fra Berlin i "Neue Zeitung" – at være Hensigten, paa denne Maade at bringe en stor Hær til den polske Grændse, for at den næste Foraar kan have fuldkommen udhvilt og være disponibel. J Rusland selv troer Man ikke, at den keiserlige Garde vilde gjøre en Marsch paa 6 Maaneder (frem og tilbage) blot for Lyst. Desuden ere i de fjerneste Deele af Riget nye Rekrutteringer udskrevne, hvilke først kunne komme sammen til Foraaret. Regimenterne ved Kaukasus og Ural have faaet Marschordrer, hvorefter de rykke Europa nærmere. Alt dette tyder paa, at Man vil udfylde den ledige Plads, som er opstaaet ved Troppernes Afmarsch til Kalisch, og saaledes ville samtlige russiske Stridskræfter i flere store Hovedlinier være rykket den europæiske Side 150 til 200 Mile nærmere. - At Keiser Nikolaus selv i Midten af August vil lande i Danzig, meldes nu af den preussiske Statstidende. Han vil derfra fortsætte sin Reise til Kalisch over Bromberg og Posen, og tage den nye (preussiske Fæstning Posen i Øiesyn.